10 สิ่งที่ควรรู้ก่อนเล่น Sekiro: Shadows Die Twice : Metal Bridges‏ แหล่งร่วมข้อมูลข่าวสาร เกมส์ การ์ตูน ของเล่น หนัง อุปกรณ์ ไอที
19 มีนาคม 2562 17:41 น.
ต้องบอกว่า สัปดาห์นี้ ไม่มีเกมไหนถูกพูดถึงมากไปกว่าเกมระดับ AAA ที่มีการแปลภาษาไทยเต็มรูปแบบอย่าง Sekiro: Shadows Die Twice เดชไอ้ด้วน ซามูไรแขนกลเกมนี้นั่นเอง และนี่คือ “10 สิ่งที่ควรรู้ก่อนเล่น Sekiro: Shadows Die Twice” ที่จะทำให้คุณอยากเล่นเกมนี้มากขึ้น!
1. เป็นเกมที่อยากให้เน้นการเดินทาง ยิงใยไต่สลิง มากกว่าการวิ่งบนพื้น
Sekiro มีวิธีการเดินทางที่แตกต่างกันมากในโลกของเกมที่เราเคยเล่นผ่านในอดีตที่ผ่านมาของ FORM SOFTWARE แทนที่จะเป็นแนวราบ เดินลุยไปตามด่านที่สวยและมีน้ำตกที่เต็มไปด้วยอันตรายมากมาย อย่างที่ผ่านๆมา แต่การมาของตะขอสลิงที่แขนกลของตัวเอก ทำให้เกิดการเดินทางไต่ตึก วิ่งบนหลังคา ที่จะให้ผู้เล่นได้สำรวจหุบเขาและสิ่งก่อสร้างต่าง ๆ ตามที่ต้องการ
2. สำรวจพื้นที่อย่างอิสระ แม้ว่าจะไม่ใช่ Openworld
ตัวเกมยังคงเป็นเกมลุยด่าน FIXฉาก ล๊อคสเปค ล๊อคเส้นทาง แต่ไม่จำกัดการเข้าถึง เราจะพบกับพื้นที่ลับ พื้นที่ๆการเดินปกติ หรือการไม่เฉลียวใจ สังเกตุ หรือคิดว่ามันจะไปได้ แต่มีช่องทางให้เดินทางไปถึง ส่วนมากจะสัมพันธ์กับการเดินทางบนที่สูง หุบเขา แน่นอนว่า ตะขอสลิงก็จะมีบทบาทด้วยเช่นกัน
3. การโหนสลิง ไม่ได้ใช้แค่เดินทาง ยังเป็นทริคปราบบอสได้
บอสบางตัวในเกม เราสามารถเผชิญหน้าตรงๆได้ แต่บางตัว เราสามารถใช้ประโยชน์ของแขนกลที่มีสลิงโหน ทำให้เกิด “เลเยอร์” ในการต่อสู้ที่ไม่จำกัดในแนวระนาบพื้น แต่ยังโจมตีจากที่สูงได้ด้วย รวมไปถึงการใช้ตะขอปลดอาวุธบอสได้
4. ด้วนโหดกระโดดแทง การซุ่มฆ่าจากที่สูงทำได้ไม่ยาก
นอกจากการชนบอสแล้ว การขึ้นที่สูง แล้วกระโดดลงมาแทงศัตรูให้ตายในดาบเดียว ก็เป็นสิ่งที่จำเป็นต้องทำ ในภารกิจของเกมหลายๆภารกิจ จะเน้นการลอบสังหาร การผ่านด่านไปด้วยความเงียบ ที่สูงในเกม นอกจากสิ่งปลูกสร้างแล้ว ยอดต้นไม้ ก็สามารถใช้เป็นจุดโดดได้
5. การต่อสู้ที่เต็มไปด้วยการชิงจังหวะ และแทคติค
เกมนี้ไม่ใช่แนวมุโซว ที่สแปมปุ่มรัวๆแล้วฆ่าได้ เกมนี้จำเป็นที่จะต้องอ่านการเคลื่อนไหวของเป้าหมาย จุดนี้จะคล้ายๆซีรี่ส์ Souls และจะมีสิ่งที่เรียกว่า Posture Bar (ภาษาบ้านๆก็แถบมานา)เป็นตัวกำหนดแอคชั่นตัวละคร แน่นอนว่าจะมีศัตรูบางจำพวกที่มีสกิลลดแถบบาร์ผู้เล่นตรงๆด้วย ระวังพวกมันให้ดี
6. ศัตรูในเกมนี้อึดกว่าที่เห็น อย่าดูถูกพวกมัน!
ตัวเกมจะมีเกจ HP ที่มีความยาวเท่ากันทุกตัว แต่ความอึด ความโหดของพวกมันจะไม่เท่ากัน (สังเกตบนหัวได้ว่าจะมีสัญลักษณ์บนหัวที่บอกระดับอยู่) แม้จะเป็นศัตรูแบบเดียวกัน แต่ความถึกต่างกันก็มี การโจมตีแบบฟันตอดๆ หลบๆดูเชิงก็น่าจะช่วยได้
7. เกมนี้มี “น้ำเต้าฟื้นเลือด”
เช่นเดียวกับ Estus Flask ในเกม Dark Souls หรือ Blood Vials ใน Bloodborne ผู้เล่นจะเริ่มเกมด้วยการมี น้ำเต้าฟื้นเลือด (Healing Gourd)จำนาน 5 อัน ในช่องเก็บของ ผู้เล่นจะต้องอัพเกรดเพิ่มจำนวนการพกด้วย Gourd Seeds ซึ่งเป็นไอเทมหายากในเกมนี้ และถ้าผู้เล่นอัพเกรดสกิลฟื้นฟู ก็จะสามารถเพิ่มจำนวน HP ที่ได้รับหลังจากการกดใช้งานน้ำเต้าด้วย
8. ไม่ใช้ Bonfire แต่เซฟเกม เติมน้ำเต้าได้ที่ เทวรูป!
น้ำเต้าฟื้นเลือด สามารถเติมได้ที่เทวรูป เป็นจุดเซฟเกม จุดอัพเกรดสกิล สเตตัส แต่แน่นอนว่านี่เป็นระบบที่มาจากเกม Dark Souls การใช้งานเทวรูป ก็จะทำให้ศัตรูคืนชีพทั้งฉากด้วย
9. แขนกลที่ไม่ได้ทำให้เป็นคนแปรธาตุ แต่ติดอาวุธอุปกรณ์จัดเต็ม!
แขนกล Grappling Hook หรือ เครื่องพ่นไฟ Firecracker สามารถถูกแทนที่ได้ด้วยอาวุธประเภทอื่นๆเช่น ขวาน หอกและอุปกรณ์ป้องกันอื่นๆเช่น ร่มเหล็ก เครื่องมืออาวุธและการป้องกันเหล่านี้จำเป็นต้องได้รับการติดตั้ง และผู้เล่นจะต้องตัดสินใจเลือกว่าจะใช้กับสิ่งใดสำหรับความท้าทายในฉากข้างหน้า ผู้เล่นจะพบกับสิ่งใหม่ ๆ ที่จะเพิ่มความหลากหลายและความท้าทายให้กับเกม ก็คิดซะว่าสิ่งเหล่านี้เป็นเวทย์ที่ติดตั้งในเกมของ Dark Souls โล่และอาวุธรองก็แล้วกัน
10. ไม่มีระบบออนไลน์ ขายเนื้อเรื่องเล่นคนเดียวเพียวๆ!!
ทีมพัฒนาระบุว่า Sekiro: Shadows Die Twice จะเป็นเกมที่ไม่มีระบบออนไลน์ใดๆ เพื่อให้ทีมงานตั้งใจกับสิ่งที่เรียกว่า เนื้อเรื่อง และเกมเพลย์แบบเต็มๆ นอกจากนี้ ตัวเกมยังไม่มีการสร้างตัวละครใดๆ ไม่มีการแบ่งคลาส หรือบทบาทในเกมเพื่อเสริมค่า Status ระบบอาวุธนอกจากแขนกลแล้ว ก็มีซึ่งมีเพียงอาวุธระยะประชิด และที่คัญ เราไม่สามารถถือมันได้ทั้งสองข้าง ซึ่งก็สมเหตุผลแล้ว เพราะตัวพระเอกของเรา เป็นซามูไรแขนเดียวที่ติดแขนกลเท่านั้น
Sekiro: Shadows Die Twice วางจำหน่ายวันที่ 22 มีนาคม 2019 สำหรับ PS4, Xbox One และ PC